Obert el període de propostes de candidats als XII Premis Ciutadania
04 de octubre de 2019

El 6 de desembre, Dia de la Constitució, s'entregaran els XII Premis Ciutadania Vila de l'Eliana. Aquests guardons anuals reconeixen a aquelles persones i col·lectius que, amb el seu esforç i dedicació, han influït positivament en el desenvolupament del municipi.

Els Premis Ciutadania es componen de sis categories: Millor expedient acadèmic de l'IES l'Eliana, Cultura, Esport, Ciutadà/na, Comerç/Empresa i Educació. La primera d'elles s'atorga sense procés d'elecció, ja que ve donada per resultats acadèmics, però la resta s'atorguen per part d'una comissió de les propostes que faça la ciutadania.

Ja està oberta aqueixa fase de propostes, per la qual cosa les veïnes i veïns de l'Eliana poden realitzar les seues nominacions en la pàgina web www.lelianaparticipa.es, fins al pròxim 25 d'octubre. Des de la Regidoria de Participació Ciutadana s'anima a tota la població a fer la seua aportació en aquesta XII edició dels Premis en la qual, un any més, es posarà en valor el bon fer de persones o entitats en la tasca de col·laborar amb el desenvolupament del municipi.